Տաշիրի ջրանցք

Տաշիրի ջրանցք, ջրանցք Հայաստանի Լոռու մարզում։ Սկիզբ է առնում Ձորագետի աջ ափից, անցնում Նովոսելցովո գյուղի հյուսիսով, ձգվում մինչև Սարատովկա գյուղ։ Շահագործման է հանձնվել 1958 թվականին՝ Լոռու ջրանցքին Տաշիր գետով լրացուցիչ ջուր տալու նպատակով։ Երկարությունը 54 կմ է, ջրթողունակությունը՝ 2 մ³/վ։ Ջրառը կատարվում է պատվարային եղանակով։ Ոռոգում է 700 հեկտար հողատարածք։

Լոռու մարզի ջրանցքներ
Կալինինոյի շրջան